Արդարև կմեղանչեինք, եթե քարոզեիմք այժմ իսկ ուսումնարանաց մեջը աշխարհիկ լեզուն ուսուցանել, որովհետև այդ լեզուն չունի դեռևս ուսանելի կանոններ, և ի մանկութենե գրոց լեզուն ուսանելով` մենք հասնում ենք այն նպատակին, որ ռամկի հետ խոսելու ժամանակը, թեև հատկապես նորանից լավ եմք խոսում, նա կարողանում է յուր խոսակցությունը մեզ հետ շարունակել և ցանկանում է ինքն ևս լավ խոսել. այս բանիս հաստատությունը կարող եմք դյուրավ երևաբերել շատ օրինակներով, որ կգտնեմք երկար չդեգերելով: